tartuNLP/wikipedia-smugri-20251201 huggingface dataset:
Aimee Lou Wood

Aimee Lou Wood (s. 1993 Manchester) on brittiläinen näyttelijä. Hän tuli tunnetuksi roolistaan Aimee Gibbsinä Netflixin sarjassa "Sex Education" (2019–2023), josta hän voitti British Academy Television Award -palkinnon vuonna 2021. Vuonna 2025 hän nousi kansainväliseen suosioon esittäessään Chelsea-hahmoa HBO:n hittisarjan "The White Lotus" kolmannella kaudella. Wood sai roolistaan parhaan naissivuosan Primetime Emmy -ehdokkuuden. 
Wood on tullut tunnetuksi myös teatterirooleistaan, kuten Sally Bowlesin roolista musikaalissa "Cabaret" Lontoon Playhouse Theatressa vuonna 2023.
Elämä ja ura.
Wood syntyi ja kasvoi Manchesterissa. Hän valmistui arvostetusta Royal Academy of Dramatic Artista Lontoossa ja aloitti uransa teatterimaailmassa. Woodin ensimmäinen televisiorooli oli Aimee Gibbsin hahmo suositussa Netflix-sarjassa "Sex Education" vuonna 2019. Tämä sivuhahmo nousi nopeasti fanien suosikiksi, ja Wood voitti roolistaan British Academy Television Award -palkinnon parhaasta naispuolisesta komediasuorituksesta vuonna 2021.
Wood on kertonut haastatteluissa, että hän eläytyy roolihahmoihinsa hyvin syvällisesti. Erään näyttelijäkollegan kerrotaan ostaneen hänelle A-kirjaimella varustetun käsilaukun, jotta hän ei unohtaisi omaa nimeään. "Todellisuuteni ja mielikuvitukseni menevät välillä pelottavan sekaisin", Wood on todennut "The Guardianin" haastattelussa.
Wood on myös puhunut avoimesti omasta ulkonäöstään ja erityisesti hampaistaan, joiden "brittiläisyys" on herättänyt huomiota viihdemediassa. Hän on kertonut olleensa nuorempana epävarma ulkonäöstään, kunnes näki brittimalli Georgia Jaggerin poseeraavan "Vogue"-lehden kannessa."Vietin suuren osan elämästäni murehtien olevani outo. Nyt ymmärrän, että se saattaa olla supervoimani," Wood on kiteyttänyt "The Hollywood Reporterille".
Vuonna 2025 Wood nousi maailmanlaajuiseen suosioon esiintyessään "The White Lotus" -sarjan kolmannella kaudella. Hänen roolihahmonsa Chelsea teki suuren vaikutuksen faneihin, ja Woodista tuli nopeasti yksi Hollywoodin puhutuimmista nimistä.
Olatoundji Tessilimi

Olatoundji Tessilimi (s. 2. marraskuuta 2004 Porto-Novo, Benin) on beniniläinen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.
Lauri Laine (jalkapalloilija)

Lauri Laine (s. 30. toukokuuta 2005) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.
MPO

MPO tai M.P.O. voi tarkoittaa jotakin seuraavista:
Marius Könkkölä

Marius Könkkölä (s. 31. lokakuuta 2003) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkäävä keskikenttäpelaaja.
Sanni Kyläpekka

Sanni Kyläpekka (s. 2. tammikuuta 1999) on suomalainen pesäpalloilija. Kyläpekka edusti koko uransa Superpesiksessä ja Ykköspesiksessä pelannutta kasvattajaseuraansa Pöytyän Urheilijoita. Hän pelasi sisäpelissä etenijänä tai vaihtajana ja ulkokentällä kopparina. Kyläpekka pelasi 48 Superpesiksen runkosarjan ottelua. Näissä otteluissa hän löi seitsemän kunnaria ja kaksi tavallista juoksua, toi 55 juoksua ja keräsi 200 kärkilyöntipistettä. Kyläpekka pelasi 18 Superpesiksen runkosarjan ottelua. Näissä otteluissa hän löi kolme kunnaria ja yhden tavallisen juoksun, toi 22 juoksua ja keräsi 59 kärkilyöntipistettä.
Mary Arthur McElroy

Mary Arthur McElroy (5. heinäkuuta 1841, New York, Yhdysvallat – 8. tammikuuta 1917) oli Yhdysvaltain 21. presidentti Chester A. Arthurin sisar, joka hoiti Yhdysvaltain ensimmäisen naisen tehtäviä osa-aikaisesti vuosina 1881–1885.
Arthur syntyi 5. heinäkuuta 1841 New Yorkissa William ja Malvina Arthurin nuorimmaisena lapsena. Hänellä oli lähes 12 vuotta ikäeroa tulevaan presidentti Chester A. Arthuriin. Arthur meni naimisiin John E. McElroyn kanssa, minkä jälkeen pariskunta muutti New Yorkin Albanyyn. He saivat liiton aikana neljä lasta. 
Kun Chester A. Arthur nousi presidentiksi vuonna 1881, hän oli jo leski. Arthur McElroy lupautui hoitamaan Yhdysvaltain ensimmäisen naisen tehtäviä talvisaikaan, jolloin edustustehtäviä oli eniten. Lopun vuodesta hän vietti Albanyssa perheensä kanssa. Chester A. Arthurin presidenttikausi päättyi vuonna 1885. Sitä seuraavana vuonna hän kuoli, ja Mary ja John McElroy saivat myös hänen tyttärensä huoltajuuden. 
Viimeisinä vuosinaan Arthur McElroy kertoi olevansa omistautunut kansalaisoikeuksien ajamiselle, mutta vastustavansa naisasialiikettä. Mary McElroy kuoli 8. tammikuuta 1917.
Greg Abel

Gregory E. Abel (s. 1962 Edmonton, Alberta) on kanadalainen liikemies.
Abel valmistui Albertan yliopistosta vuonna 1984 ja liittyi PricewaterhouseCoopersin palvelukseen Edmontonissa. Hän siirtyi pian yhtiön San Franciscon -toimistoon, jossa yksi hänen asiakkaistaan oli CalEnergy. Abel liittyi pian sen palvelukseen. Vuonna 1999 yhtiöstä tuli MidAmerican Energy Holdings Company ja Abelista sen puheenjohtaja. Vuonna 2008 hänestä tuli sen toimitusjohtaja, vuonna 2011 lisäksi puhemies. Vuonna 2014 MidAmerican Energy Holdings Companysta tuli Berkshire Hathaway Energy. Abel on jatkanut sen johtamista ja saanut tammikuussa 2018 nimityksen lisäksi Berkshire Hathawayn varapuhemieheksi muissa kuin vakuutuksia koskevissa liiketoimissa. Abel on toiminut johtotehtävissä myös muun muassa Edison Electric Institutessa ja Nuclear Electric Insurance Limitedissa. Hän on istunut Kraft Heinzin hallituksessa.
Abelille myönnettiin vuonna 2018 Horatio Alger -palkinto. Warren Buffett on nimennyt hänet tulevaksi seuraajakseen.
Kasper Paananen

Kasper Paananen (s. 16. maaliskuuta 2003 Helsinki) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.
Ura.
Paananen pelasi nuoruusvuosinaan Oulussa (OPS, ORPa, OTP ja OLS). Hän muutti Italiaan vuonna 2019, tehden sopimuksen Bologna FC:n kanssa. Paananen vietti Italiassa lähes neljä vuotta, pelaten Italian nuorten pääsarjaa Primavera 1 sekä Coppa Italia Primavera cup-pelejä. 
Paananen palasi Suomeen vuonna 2023, tehden sopimuksen Seinäjoen Jalkapallokerhon kanssa. Ensimmäisellä kaudellaan SJK:ssa hän pelasi Ykkösliigaa SJK Akatemian joukkueessa. Kausilla 2024 ja 2025 Paananen pelasi Veikkausliigaa SJK:ssa. 2024 oli hänelle läpimurtokausi, jonka aikana hän vakiinnutti asemansa kokoonpanossa ja viimeisteli kahdeksan maalia.
Kausi 2025 oli Paanaselle kaikin puolin menestyksekäs. Hänet valittiin Veikkausliigan kuukauden pelaajaksi sekä huhti- että elokuussa. Kauden päätteeksi hän voitti Veikkausliigan maalikuninkuuden 18:lla maalillaan. Jalkapallotoimittajien yhdistys Pallo-Kopla valitsi Paanasen perinteiseen tähdistö- eli Koplajoukkueeseen. 
Hänellä on sopimus SJK:n kanssa myös kaudesta 2026.
Suomea Kasper Paananen on edustanut U16-, U17- ja U19-maajoukkueissa.
Rafia Zakaria

Rafia Zakaria on pakistanilais-yhdysvaltalainen juristi, ihmisoikeusaktivisti, kolumnisti ja kirjailija.
Zakaria syntyi ja varttui Karachissa. Hän alkoi kirjoittaa viikottaista kolumnia "Dawniin" vuonna 2009. Hänen "Dawniin" kirjoittamiaan kolumneja on julkaistu uudelleen monissa muissa lehdissä. Zakaria on myös kirjoittanut "Alienated"-kolumnia "The Baffleriin" ja toiminut Al Jazeera American säännöllisenä kolumnistina. Hän on keskittynyt muun muassa feminismiä ja maahanmuuttajia koskeviin globaaleihin kysymyksiin. Zakaria kuului vuosina 2009–2015 Amnesty International USA:n johtokuntaan.
Zakaria on julkaissut kirjat "The Upstairs Wife: An Intimate History of Pakistan" (2015), "Veil" (2017) ja "Against White Feminism".
Rose Cleveland

Rose Cleveland (1846 New York, Yhdysvallat – 1918 Bagni di Lucca, Italia) oli Yhdysvaltain 22. presidentti Grover Clevelandin sisar, joka hoiti Yhdysvaltain ensimmäisen naisen tehtäviä vuosina 1885–1886.
Cleveland syntyi vuonna 1846 New Yorkissa Richard ja Ann Clevelandin nuorimmaisena lapsena. Hänellä oli yhdeksän sisarusta. Cleveland opiskeli Houghtonin seminaarissa ja alkoi sen jälkeen työskennellä opettajana Pennsylvaniassa ja New Yorkissa. 
Kun Grover Cleveland nousi presidentiksi vuonna 1881, Rose Cleveland otti hoitaakseen ensimmäisen naisen tehtävät. Cleveland oli intohimoinen kirjallisuudesta ja sosiaalisten tapahtumien sijaan kiinnostuneempi akateemisista haasteista. Valkoisen talon emännöinnin ohessa hän opiskeli ja kirjoitti kaksi kirjaa. Cleveland oli ensimmäisenä naisena suosittu. 
Kun Grover Cleveland meni kesäkuussa 1886 naimisiin Frances Folsomin kanssa, Rose Cleveland luopui tehtävistään ensimmäisenä naisena ja muutti pois Valkoisesta talosta. Hän kuitenkin vieraili siellä useasti lähtönsä jälkeenkin. Cleveland jatkoi opettamista ja kirjoittamista ja julkaisi vuonna 1910 kolmannen kirjan. 
Viimeisinä vuosinaan Clevelandilla oli rakkaussuhde aktivisti ja filantropisti Evangeline Marrs Whipplen kanssa. He muuttivat vuonna 1912 yhdessä Italiaan Bagni di Luccaan, jossa Rose Cleveland kuoli vuonna 1918 espanjantautiin. Clevelandin ja Whipplen haudat ovat vierekkäin Bagni di Luccassa.
Prosper Padera

Prosper Padera (s. 9. lokakuuta 2006 ) on zimbabwelainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustava keskikenttäpelaaja.
Ura.
Padera on pelannut juniorivuosinaan Majesa Academyssa ja PrimeTime Academyssa. Vuonna 2023 Padera oli mukana Brentford FC:n leirillä. Padera teki joulukuussa 2024 nelivuotisen sopimuksen Seinäjoen Jalkapallokerhon kanssa.
Gabriel Oksanen

Gabriel Oksanen (s. 22. syyskuuta 2006) on suomalais-yhdysvaltalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustaja.
Aino Lepola

Aino Lepola (s. 1. huhtikuuta 2005) on suomalainen pesäpalloilija. Lepola edustaa Superpesiksessä pelaavaa Rauman Feraa. Hän on edustanut Superpesiksessä myös kasvattajaseuraansa Manse PP:tä. Lepola on saavuttanut yhden SM-hopean kaudella 2023. Hän pelaa sisäpelissä etenijänä ja ulkopelissä etukentällä. 
Lepola on pelannut 26 Superpesiksen runkosarjan ottelua. Näissä otteluissa hän on lyönyt kolme tavallista juoksua, tuonut 11 juoksua ja kerännyt 43 kärkilyöntipistettä. Lepola on pelannut kolme Superpesiksen ylempien pudotuspelien ottelua. Näissä otteluissa hän on tuonut yhden juoksun ja kerännyt kahdeksan kärkilyöntipistettä. Uran tilastot päivitetty kauden 2024 jälkeen.
Oskari Väistö

Oskari Väistö (s. 15. syyskuuta 2005 Seinäjoki, Suomi) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustaja.
Mary Harrison McKee

Mary Harrison McKee (3. huhtikuuta 1858 Indianapolis Indiana, Yhdysvallat – 28. lokakuuta 1930 Greenwich, Connecticut, Yhdysvallat) oli Yhdysvaltain 23. presidentti Benjamin Harrisonin tytär, joka hoiti Yhdysvaltain ensimmäisen naisen tehtäviä vuosina 1892–1893.
Mary Harrison syntyi vuonna 1858 Indianassa Benjamin ja Caroline Harrisonille. Harrison meni vuonna 1884 naimisiin James McKeen kanssa. He saivat kaksi lasta. Pian sen jälkeen vuonna 1888 Benjamin Harrison valittiin presidentiksi, ja myös McKeen perhe muutti Valkoiseen taloon. Kun Harrison McKeen äiti Caroline Harrison kuoli vuonna 1892, Mary otti hoitaakseen Yhdysvaltain ensimmäisen naisen tehtävät. 
Presidenttikauden päätyttyä Harrison McKee muutti perheineen pois Valkoisesta talosta. Benjamin Harrison meni uusiin naimisiin, mutta hänen lapsensa eivät pitäneet uudesta avioliitosta. McKee etääntyi isästään.
Gunnhild Øyehaug

Gunnhild Øyehaug (s. 9. tammikuuta 1975 Volda) on norjalainen kirjailija ja kirjallisuuskriitikko. Hän varttui Ørstassa ja valmistui Bergenin yliopistosta vuonna 2002 pääaineenaan kirjallisuustiede. Øyehaug on kirjoittanut kirja-arvosteluja "Morgenbladetiin" ja "Klassekampeniin". Hänen esikoisteoksensa, runokokoelma "Slaven av blåbæret", ilmestyi vuonna 1998. Hän on myös julkaissut myös novelleja ja romaaneja sekä kääntänyt ruotsin- ja ranskankielisiä runoja. 
Palkinnot ja tunnustukset.
Øyehaug sai Sult-palkinnon ja Dobloug-palkinnon vuonna 2009. Elokuussa 2025 hän voitti Amalie Skram -palkinnon.
Eric Danso Boateng

Eric Danso Boateng (s. 23. maaliskuuta 2004) on ghanalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on puolustaja.
Derrick Atta Agyei

Derrick Atta Agyei (s. 21. heinäkuuta 2003) on ghanalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on puolustaja.
Dorthe Kollo

Dorthe Kollo (s. 17. heinäkuuta 1947) on tanskalainen laulaja. Hän nousi suosituksi 1960-luvulla Tanskassa ja Saksassa muun muassa hiteillään ”Åh, det er søndag”, ”Junger Mann mit roten Rosen” ja ”Wærst du doch in Düsseldorf geblieben”.
Dion Krasniqi

 Dion Krasniqi (s. 24. elokuuta 2003 Eslöv, Ruotsi) on kosovolais-ruotsalainen jalkapalloilija, joka edustaa Allsvenskanissa pelaavaa IF Elfsborgia. Krasniqi pelaa kaudella 2025 lainasopimuksella Kuopion Palloseurassa. Pelipaikaltaan hän on hyökkääjä.
Trinity Armstrong

Trinity Zion Armstrong (s. 25. heinäkuuta 2007) on yhdysvaltalainen jalkapalloilija, pelipaikaltaan puolustaja. Hän on pituudeltaan 167-senttimetrinen ja on edustanut vuodesta 2025 NWSL-sarjassa pelaavaa San Diego Wavea.
Armstrong on pelannut San Diego Wavessa huhtikuulle 2025 mennessä kaksi sarjaottelua. Hän pelasi kymmenen ottelua Yhdysvaltain alle 17-vuotiaiden naisten maajoukkueessa.
Siirahämähäkit

Siirahämähäkit ("Dysderidae") on hämähäkkien heimo. Siihen kuuluu 656 lajia, jotka jaetaan 24 sukuun.
Aikuiset siirahämähäkit ovat 4–15 mm pitkiä, niillä on kuusi silmää ja lyhyet tai keskipitkät jalat.
Siirahämähäkit jahtaavat saalistaan päääasiassa öisin. Ne eivät tee verkkoja. Aikuiset rakentavat seitistä putkenmuotoisia vetäytymispaikkoja kivien alle, joissa ne viettävät päivään kuuumimman ajan.
AI slop

AI slop (tai vain slop) on englanninkielinen halventava termi tekoälyllä tuotetulle heikkolaatuiselle sisällölle, kuten teksteille ja kuville. Termi syntyi 2020-luvulla ja sillä on halventava sävy, kuten aikaisemmalla termillä roskaposti.
AI slopin tuottamiseen käytetään pääasiassa esimerkiksi Soraa, ChatGPT:tä, Midjourneytä, Leonardo.Ai:ta ja Bing Image Creatoria. Musiikin tuottamiseen taas voidaan käyttää muun muassa Sunoa.
Syyt.
AI slop on täytesisältöä, jota tekoälytyökalut tuottavat painottaen nopeutta ja määrää sisällön ja laadun kustannuksella, sekä huolimattomasti tehtyä tai ei-toivottua tekoälysisältöä sosiaalisessa mediassa, taiteessa, kirjoissa ja yhä useammin myös hakukoneiden tuloksissa.
Sosiaalisen median palveluista Facebook, Tiktok ja X tarjoavat käyttäjille maksun käyttäjiä sitouttavasta sisällöstä. AI slop on helppo tapa tuottaa sitouttavaa sisältöä, ja sen tuottamista mainostetaan usein helppona sivutyönä. Facebookissa maksuominaisuus ei ole käytettävissä kaikissa maissa, joten AI slopin tuottajat turvautuvat yhteensopivissa maissa asuviin välikäsiin, jotka ottavat maksut vastaan. AI slopin luomiseen myydään myös kursseja ja oppitunteja muun muassa Discordissa ja Telegramissa.
Ilmeneminen.
Kuvat.
Facebookissa AI slop -sisältöä ovat esimerkiksi kuvat lentoemännistä, ”katkarapu-Jeesuksesta” (), Yhdysvaltain armeijasta, villieläimistä ja Manchester United -jalkapallojoukkueesta. Suosittuja ovat myös kuvat, jotka esittävät globaalissa etelässä asuvia lapsia rakentamassa mahdottomia asioita.
"Rolling Stone" -lehden mukaan AI slopin yleisyys Facebookissa voi johtua siitä, että palvelun tyypilliset käyttäjät ovat iäkkäämpiä, eivätkä tunnista sisältöä tekoälyn tekemäksi. Facebookin suosittelualgoritmi vaikuttaa myös suosivan AI slopia.
Tekstit.
Verkkokauppa Amazon.comissa on ollut myynnissä tekoälyllä kirjoitettuja AI slop -sienikirjoja, jotka saattavat sisältää virheellistä tietoa. Tieteisfiktiolehti "Clarkesworld Magazine" joutui keväällä 2023 keskeyttämään sisällön vastaan ottamisen, koska siitä oli suuri osa AI slopia. Lehteä oli mainostettu ainakin amharankielisessä videossa helppona tapana ansaita rahaa tekoälyllä.
Tekoälytyökaluilla luodut tutkimusartikkelit saavat tutkijoiden julkaisuhistoriat näyttämään todellista suuremmilta. Vuoden 2023 aikana julkaistiin mahdollisesti jopa 60 000 osittain tai kokonaan tekoälyllä kirjoitettua tutkimusartikkelia.
Reaktiot.
X-käyttäjä Insane Facebook AI Slop julkaisee sille lähetettyjä esimerkkejä Facebookin, X:n ja Youtuben AI slop -sisällöstä. Käyttäjällä on vuoden 2024 tietojen mukaan yli 100 000 seuraajaa.
Samuel Pasanen

Samuel Pasanen (s. 2. tammikuuta 2006) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on keskikenttäpelaaja. Samuel Pasanen on jalkapalloilija Petri Pasasen poika.
Eemil Tanninen (jalkapalloilija)

Eemil Tanninen (s. 4. huhtikuuta 2007) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on hyökkäävä keskikenttäpelaaja.
Else Kleen

Else Kleen (26. helmikuuta 1882 Wien – 21. joulukuuta 1968 Tukholma) oli ruotsalainen toimittaja ja naisasianainen. Hän työskenteli vuosina 1914–1961 "Stockholms-Tidningenissä", jossa hän käytti nimimerkkejä ”Gwen” ja ”Fru Hein”. Kleen kampanjoi muun muassa vankeinhoidon ja psykiatristen sairaaloiden inhimillistämisen puolesta. Hän oli myös tunnettu muotitoimittaja. 
Kleen opiskeli taidemaalausta Richard Berghin johdolla Tukholmassa ja oli Antonio de la Gandaran opissa Pariisissa. Ruotsiin palattuaan hän alkoi kirjoittaa muotiartikkeleita "Dagens Nyheteriin". Hän myös seurasi naisasialiikkeen kehitystä ja raportoi muun muassa vuonna 1911 järjestetystä Tukholman kansainvälisestä naisten äänioikeuskongressista "Stockholms Dagbladiin".
Kleenin puoliso oli sosiaalidemokraattinen poliitikko ja useaan kertaan ministerinä toiminut Gustav Möller. Aikaisemmin Kleen oli ollut 1902–1906 naimisissa arkkitehti Torben Grutin kanssa, jonka hän oli tavannut Pariisissa asuessaan, ja vuosina 1911–1914 hänen miehensä oli "Dagens Nyheterin" talouspäällikkö Henrik Koppel. Lisäksi hän oli lyhyesti naimisissa ulkoministeriön virkamiehenä työskennelleen Göran von Hornin kanssa 1910-luvulla.
Lauri Sahimaa

Lauri Sahimaa (s. 9. maaliskuuta 2005) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on keskikenttäpelaaja.
Jim Myrevik

Jim Myrevik (s. 20. tammikuuta 1996 Pedersöre) on suomalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan hän on keskikenttäpelaaja. Monipuolinen Myrevik on pelannut urallaan kaikkia hyökkäyksen ja keskikentän rooleja niin keskellä kuin laidalla, ja on välillä esiintynyt myös laitapuolustajana.
Myrevik on Esse IK:n kasvatti. Hän debytoi EIK:n edustusjoukkueessa Kolmosessa 2013 ja pelasi siellä kaksi ja puoli kautta ennen siirtymistään sarjatasoa ylempänä pelanneeseen pietarsaarelaiseen Jakobstads Bollklubbiin loppukaudesta 2015. Kahden täyden Kakkosessa pelatun vuoden jälkeen Myrevik siirtyi kaudeksi 2018 toiseen pietarsaarelaisjoukkueeseen, Ykkösessä pelanneesen FF Jaroon. Hän oli Jarossa osana Veikkausliigan nousukarsinnat voittanutta joukkuetta syksyllä 2024. Seitsemän toisella sarjatasolla pelatun kauden aikana Myrevik edusti Jaroa yhteensä 152 sarjaotelussa ja teki niissä 15 maalia. 
Myrevik teki Veikkausliiga-debyyttinsä 5. huhtikuuta 2025 pelatussa ottelussa IFK Mariehamnia vastaan. Hän pelasi kauden 2025 Veikkausliigan runkosarjassa 19 ottelua, joista avauskokoonpanossa 13, ja teki maalin kesäkuussa AC Oulua vastaan. Karsintasarjassa hän oli avauskokoonpanossa kolmessa ottelussa ja tuli kahdesti vaihdosta kentälle. Suomen cupissa hän pelasi välieriin edenneessä Jarossa viisi ottelua ja teki maalin puolivälierässä Ekenäs IF:ää vastaan.
Thijmen Nijhuis

Thijmen Nijhuis (s. 25. heinäkuuta 1998 Wierden, Alankomaat) on alankomaalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan hän on maalivahti.
Lietuvos rytas

Lietuvos rytas on liettualainen vuonna 1990 perustettu sanomalehti. Sen edeltäjä oli neuvostoaikainen "Komjaunimo tiesa". Lehti oli aikoinaan maansa johtava, mutta nykyisin se on talousvaikeuksissa ja on vuodesta 2024 ilmestynyt paperisena vain kerran viikossa. Toimitukselliselta linjaltaan lehti on liberaali.
Giórgos Antzoulás

 Giórgos Antzoulás (; s. 4. helmikuuta 2000 Trípoli, Kreikka) on kreikkalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan hän on puolustaja.
Anna Cockrell

Anna Cockrell (s. 28. elokuuta 1997 San Ramon, Kalifornia) on yhdysvaltalainen pika-aitajuoksija ja 400 metrin aitajuoksija. Hän kilpailee myös pikajuoksussa. Hän on 400 metrin aitajuoksun olympiamitalisti.
Cockrell voitti 400 metrin aitajuoksussa alle 20-vuotiaiden Pan-Amerikan-mestaruuden Edmontonissa vuonna 2015 ajalla 57,10. Hän voitti Bydgoszczin alle 20-vuotiaiden MM-kilpailuissa 2016 kultaa sekä 400 metrin aitajuoksussa silloisella ennätyksellään 55,20 että 4 × 400 metrin viestissä. Vuonna 2019 hän voitti 400 metrin aitajuoksussa NCAA:n mestaruuden ja kultaa alle 23-vuotiaiden Pohjois- ja Keski-Amerikan sekä Karibian -mestaruuskilpailuissa. Liman Pan-Amerikan kisoissa hän saavutti hopeaa 400 metrin aitajuoksussa ajalla 55,50 ja kultaa 4 × 400 metrin viestissä.
Cockrell voitti NCAA:n mestaruuden 100 ja 400 metrin aitajuoksussa vuonna 2021. Yhdysvaltojen olympiakarsinnoissa hän oli 400 metrin aitajuoksussa kolmas ja 100 metrin aitajuoksussa viides. Tokion olympialaisisa hänet hylättiin 400 metrin aitajuoksun loppukilpailussa. Vuonna 2023 hän sijoittui 400 metrin aitajuoksussa kolmanneksi Yhdysvaltojen-mestaruuskilpailuissa sekä viidenneksi Budapestin MM-kilpailuissa silloisella ennätyksellään 53,34.
Cockrell sijoittui vuonna 2024 Yhdysvaltojen olympiakarsinnoissa 400 metrin aitajuoksussa toiseksi. Pariisin olympialaisissa hän saavutti hopeaa ennätyksellään 51,87. Elokuun lopulla hän voitti Timanttiliigan kilpailun Roomassa.
Cockrell juoksi 100 metrin aitajuoksuennätyksensä 12,54 Eugenessa kesäkuussa 2021. 60 metrin aidat hän on juossut hallissa parhaimmillaan aikaan 7,93 vuonna 2018.
Maria Sveholm

Maria Sveholm (s. 26. heinäkuuta 2002) on suomalainen pesäpalloilija. Sveholm edustaa Superpesiksessä pelaavia Pöytyän Urheilijoita. Hän on edustanut Superpesiksessä myös Seinäjoen Maila-Jusseja ja hänen kasvattajaseuransa on Nurmon Jymy. Hän pelaa lyöjäjokerina. Sveholm on pelannut 60 Superpesiksen runkosarjan ottelua. Näissä otteluissa hän on lyönyt yhden kunnarin ja 66 tavallista juoksua, tuonut kolme juoksua ja kerännyt 144 kärkilyöntipistettä. Sveholm on pelannut yhden Superpesiksen ylempien pudotuspelien ottelun. Tässä ottelussa hän on kerännyt kaksi kärkilyöntipistettä. Sveholm on pelannut 12 Superpesiksen ylempien pudotuspelien ottelua. Näissä otteluissa hän on lyönyt 13 tavallista juoksua, tuonut yhden juoksun ja kerännyt 40 kärkilyöntipistettä. Uran tilastot päivitetty kauden 2024 jälkeen.
Tiina Paunio

Tiina Maria Paunio (s. 1966) on suomalainen psykiatri (LT), joka työskentelee Helsingin yliopiston psykiatrian professorina ja HUSin psykiatrian ylilääkärinä sekä Terveyden ja hyvinvoinnin laitoksen (THL) kansantautien genetiikan yksikön tutkimusprofessorina. Hän tutkii mielenterveyteen, psykologiseen stressiin, tunteiden säätelyyn ja uneen liittyviä ympäristön ja perimän tekijöitä. Hän myös johtaa tähän liittyviä tutkimushankkeita, esimerkiksi SleepWell-tutkimushanketta. Hän on ollut useasti tiedotusvälineiden haastateltavana esimerkiksi unettomuuteen liittyen. Hän on muistuttanut, että lääkkeetöntä hoitoa tulisi suosia unettomuuden hoidossa.
Paunio valmistui lääkäriksi (LL 1993) ja teki jo opintojensa aikana väitöskirjatutkimusta Leena Peltonen-Palotien tutkimuslaboratoriossa. Lääketieteen tohtoriksi Paunio väitteli vuonna 1995 Helsingin yliopistosta. Hänen englanninkielinen artikkeliväitöskirjana (1995) julkaistu tutkimustyönsä käsitteli suomalaiseen tautiperintöön kuuluva amyloidoosin patogeneesiä. Tutkimus oli otsikoitu "Molecular pathogenesis of familial amyloidosis, Finnish type". 
Post doc -tutkijana hän oli Pariisissa (LGN-CNRS, 1996-1998), jossa ... Johtamisen ammattitutkinnon hän suoritti 2006 (Haaga instituutti) ja psykiatrian erikoislääkäriksi hän valmistui 2007. Kokeellisen psykiatrian dosentiksi hänet nimitettiin 2002 ja kliinisen psykiatrian dosentiksi 2009.
Työurallaan hän koordinoi kansainvälistä skitsofreniaan keskittynyttä yhteistyöhaketta (1998-2002), jonka jälkeen hän perusti oman tutkimusryhmänsä (2002). Tämä tutkimusryhmä toimii nykyään Helsingin yliopistossa ja THL:lla. Helsingin yliopiston psykiatrian professori ja HUSin ylilääkäri hän on ollut vuodesta 2010 (aluksi määräaikaisena), ja THL:n tutkimusprofessori vuodesta 2014.
Emily Rafferty

Emily Kernan Rafferty on yhdysvaltalainen taidehallinnon vaikuttaja, joka toimi vuosina 2005–2015 Metropolitan Museum of Artin puheenjohtajana. Hän oli ensimmäinen tässä asemassa toiminut nainen.
Rafferty opiskeli Bostonin yliopistossa Afrikan ja Lähi-idän historiaa sekä taidehistoriaa. Hän valmistui vuonna 1971 ja aloitti työskentelyn Metropolitan Museum of Artin palveluksessa vuonna 1976. Rafferty on toiminut myös monissa muissa hallinnollisissa tehtävissä, kuten National September 11 Memorial &amp; Museumin hallituksen varapuheenjohtajana ja Carnegie Hallin hallituksen jäsenenä. Hän oli New Yorkin Federal Reserve Bankin hallituksen jäsen vuosina 2011–2017 ja puheenjohtaja vuosina 2012–2016.
Rafferty on toiminut Emily K. Rafferty &amp; Associates -konsulttiyhtiössä ja ollut neuvonantajana monille järjestöille sekä instituutioille. Hän oli UNESCO:n perinnönsuojelun vanhempi neuvonantaja vuosina 2015–2017. Rafferty nimettiin "Crain’s New York Businessissa" yhdeksi New Yorkin sadasta vaikutusvaltaisimmasta naisesta vuosina 2009–2013. New York Landmarks Conservancy myönsi hänelle vuonna 2019 Living Landmark -tunnustuksen. Lisäksi Rafferty on saanut muun muassa Bostonin yliopiston College of Arts and Sciencesin "Distinguished Alumni" -palkinnon vuonna 2014.
Lea Rojola

Lea Tellervo Rojola o.s. Koivuniemi (s. 28. maaliskuuta 1952 Kemi) on suomalainen kotimaisen kirjallisuuden emeritaprofessori.
Lea Rojola syntyi yrittäjä Eero Johannes Koivuniemen ja lastenhoitaja Sirkka Linnakosken (ent. Koivuniemi, o.s. Kunnari) perheeseen. Hän tuli ylioppilaaksi Kemin tyttölyseosta 1971 ja valmistui Turun yliopistosta filosofian kandidaatiksi 1983 ja lisensiaatiksi 1991. Hän väitteli siellä filosofian tohtoriksi 1995 Volter Kilven tuotannosta. 
Rojola oli Lapin musiikkiopiston va. lehtori 1976–1979 ja tuntiopettaja 1980, Varsinais-Suomen musiikkioppilaitoksen tuntiopettaja 1980–1982 ja Tuureporin ja Kastun koulujen vs. musiikin opettaja 1983. Turun yliopistossa hän oli kotimaisen kirjallisuuden vs. assistentti 1984–1986, assistentti 1986–1996, dosentti 1997–1999 ja professori vuodesta 1999 eläköitymiseensä saakka. Hän oli myös Helsingin yliopiston kotimaisen kirjallisuuden professori 1998–1999. Rojola on julkaissut sekä tieteellisiä tutkimuksia että ollut toimittamassa ja kirjoittamassa tietoteoksia.
Rojola

Rojola on sukunimi, joka on muun muassa seuraavilla suomalaisilla henkilöillä:
Ellen Anckarsvärd

Eleonora "Ellen" Anckarsvärd (1833–1898) oli ruotsalainen naisasianainen, joka kuului aateliseen Anckarsvärd-sukuun. Hän kirjoitti naisasiaa käsitteleviä artikkeleita "Aftonbladetiin" sekä vihkosen "Om lagens orättvisor mot den gifta kvinnan" (1871). Anckarsvärd oli Fredrika Bremer-förbundetin keskeisiä perustajajäseniä ja toimi sen puheenjohtajana 1896–1898. Erityisesti hän ajoi naimisissa olevien naisten oikeutta yksityisomaisuuteen.
Sekahedelmäkeitto

Sekahedelmäkeitto, joskus sekahedelmäsoppa, on perinteinen jouluruoka. Siihen käytetään kuivattujen sekahedelmien lisäksi usein sitruunaa ja joskus myös muita kuivattuja tuotteita, esimerkiksi rusinoita. Se suurustetaan pienellä määrällä perunajauhoja. Siihen sopivat jouluiset mausteet, kuten kaneli.
Nina Larsson

Nina Larsson (s. 1976) on ruotsalainen liberaalien poliitikko, joka on toiminut maansa tasa-arvo- ja työelämäministerinä huhtikuusta 2025. Aiemmin hän on ollut kansanedustaja vuosina 2006–2014 ja liberaalien puoluesihteeri 2010–2014. Ammatiltaan Larsson on upseeri. Hän on kotoisin Värmlannista.
Yksityiselämä.
Larsson asuu Dalarössä kahden lapsensa ja koiran kanssa.
Dauphin (Q35)

Dauphin (ent. "sous-marin X (Q35)") oli Ranskan laivaston yksirunkoinen sukellusvene ().
Valmistus.
Aluksen suunnitteli Gaston Romazzotti. Se tilattiin 10. tammikuuta 1902 nimellä "sous-marin X" Cherbourgin laivastontelakalta, missä köli laskettiin 20. huhtikuuta 1903. Alus laskettiin vesille 15. marraskuuta 1904 ja otettiin palvelukseen 18. joulukuuta 1905.
Palvelus.
Alus oli 1905–1907 Cherbourgissa koeajoissa. Se nimettiin 13. helmikuuta 1911 "Dauphiniksi" ja poistettiin palveluksesta 1. kesäkuuta 1913. Alus poistettiin 21. toukokuuta 1914 laivastoluettelosta ja oli Cherbourgissa myytävänä 1920–1922.
Pimeä yö

Pimeä yö () on espanjalaisen runoilijan ja mystikon Ristin Johanneksen 1500-luvun loppupuolella kirjoittama kirja.
Teos kertoo hengellisen elämän vaiheesta, jossa mielihyvä katoaa ja ihminen kokee olevansa pimeässä. Tekijä muun muassa ohjeistaa sielunhoitajia erottamaan pimeä yö melankoliasta. Pimeässä yössä Jumala vie ihmisen sielua eteenpäin Jumalan tiellä. Jumala vieroittaa ihmisen lohdutuksen kokemuksista ja vie häntä kohti käsittämätöntä äärettömyyttä.
Kyseessä on yksi vaihe pyhityksen tiellä. Tämä yö tuntuu sielusta ahdistavalta ja tuskaisalta sen janotessa valoa jota se ei kykene mistään löytämään, mutta tämä vaihe on kuitenkin välttämätön. Vaikka siltä ei tuntuisi niin sielusta kuitenkin pidetään huolta ja sitä puhdistetaan aistiselta ja henkiseltä osaltaan.
Kirja keskittyy kuvaamaan tämän yön kokemuksia, niiden tarkoituksia ja mitä sielu voi tässä yössä tehdä ja myös epätäydellisyyksiä joista pyrkiä eroon.
Pimeä yö on tarkoitettu ensisijaisesti kontemplatiivista elämää viettäville sääntökuntalaisille. Kirjassa yhdistyvät teologinen ja filosofinen oppineisuus henkilökohtaiseen pyhyyteen ja hengelliseen kokemukseen.
LP Lakkapää

LP Lakkapää Oy oli Pohjois-Suomessa vuosina 1964–2025 toiminut rautakauppayritys. Ylitorniolla kotipaikkaansa pitäneellä yrityksellä oli myymälät Rovaniemellä, Torniossa ja Kempeleessä. Rautakauppatuotteiden lisäksi yritys myi maataloustarvikkeita. 2010-luvun alussa Ruotsissakin toiminut yritys ajautui konkurssiin maaliskuussa 2025. Yritys oli osa J&amp;J Lakkapää Oy -konsernia, jonka muu toiminta jatkuu.
Konserni juontaa juurensa Ulla ja Esa Lakkapään vuonna 1964 Pellon Juoksenkiin perustamasta K-kyläkaupasta, jossa myytiin päivittäistavaroiden ohella myös maatalouskoneita ja -tarvikkeita. Vuonna 1984 pariskunta siirtyi Ylitornioon, jossa avasivat K-Rauta- ja maatalousmyymälän. Vuonna 1995 liike siirtyi sukupolvenvaihdoskaupalla pojille Juhalle ja Jukalle.
Lakkapään perheyhtiö jättäytyi vuonna 2008 K-Rauta-ketjun ulkopuolelle. Se perusti rautakaupat Ruotsin Luulajaan, Kiirunaan, Jällivaaraan ja Skellefteåhon. Ne kaikki ajautuivat konkurssiin vuonna 2016. Tuolloin myös Suomen-yhtiö asetettiin yrityssaneeraukseen, josta se selviytyi odotettua nopeammin.
LP Lakkapää Oy asetettiin konkurssiin Rovaniemen käräjäoikeudessa maaliskuussa 2025 yhteensä noin 15 miljoonan euron veloista, hakijoina päävelkojat virolainen Lemmik Mees OÜ ja suomalainen Muotolevy Oy.
Hovimäki (Inkeri)

Hovimäki (), myös muodossa "Hovinmäki", oli inkeriläinen kylä, joka kuului Inkereen luterilaisen seurakuntaan. Entisen kylän alue sijaitsee nyt hallinnollisesti Leningradin alueen Tusinan piirissä. 
Kylä sijaitsi Inkereenjoen itärannalla. 1600-luvun lopussa siellä oli hovi, jonka omisti luutnantti Klas Juhana Skough. Nälkävuosina 1695-1697 noin 60 Hovimäen työkykyistä asukasta joko kuoli tai pakeni pois.
Vuonna 1849 Hovimäen asukasluku oli 174 ihmistä, niistä savakoita - 82 (40 miestä ja 42 naista), ja äyrämöisiä 92 (40 miestä ja 52 naista).
Kylän sukuja oli Koivistoinen, Mustonen, Nippolainen (Niippolainen) ja Talsi. Vuonna 1926 kylässä oli 62 taloa ja 264 asukasta, niistä 228 - inkeriläisiä. 
Toisen maailmansodan aikana Hovimäki poltettiin osittain vetäytyvien puna-armeijan yksiköiden toimesta vuonna 1941 ja lopulta tuhoutui vuoden 1943 taisteluissa. Kylän alue jäi autioksi.
Liechtensteinin kansanäänestys 1984

Liechtensteinissa järjestettiin kansanäänestys naisten äänioikeudesta 1. heinäkuuta 1984, jonka seurauksena naiset saivat tasavertaisen äänioikeuden valtiollisissa vaaleissa.
Tausta.
Liechtensteinissa oltiin käyty keskustelua naisten äänioikeudesta jo 1950-luvulta lähtien. Painetta naisten äänioikeuden myöntämiselle tuli niin Liechetnsteinin sisältä kuin ulkomailtakin.
Liechtensteinissa järjestiin kahdesti kansanäänestys naisten äänioikeudesta jo 1970-luvulla (1971 ja 1973), mutta perustuslaillinen muutos ei saanut enemmistön tukea. Äänestäjät olivat yksinomaan miehiä, ja maan suurimmat sanomalehdet sekä puolueet kannattivat äänioikeuden myöntämistä naisille. Vuonna 1976 maan parlamentti muutti perustuslakia kuitenkin siten, että kunnille annettiin oikeus myöntää naisille äänioikeus kuntatasolla. Samana vuonna pääkaupunki Vaduz teki näin ja kaikki muut kunnat olivat seuranneet perässä myöhemmin.
Myös vuoden 1984 kansanäänestyksessä äänestivät vain miehet.
Tulokset.
Perustuslain muutos naisten äänioikeuden hyväksymisestä meni läpi vain 119 äänen turvin. Äänestysaktiivisuus oli 86,19 %.
Ensimmäiset vaalit, joissa naiset saivat äänestää, järjestettiin vuonna 1986. Näissä vaaleissa maan parlamenttiin valittiin yksi nainen, Emma Eigenmann.
Lauri Laine

Lauri Laine -nimisiä henkilöitä ovat:
Sous-marin Z

Sous-marin Z (Q36) oli Ranskan laivaston yksirunkoinen sukellusvene ().
Valmistus.
Aluksen suunnitteli Gabriel Émile Marie Maugas. Se tilattiin 10. kesäkuuta 1901 "Aigretten" kilpailijaksi Rochefortin laivastontelakalta, missä köli laskettiin 16. elokuuta 1902. Alus laskettiin vesille 28. maaliskuuta 1904 ja otettiin palvelukseen 3. kesäkuuta koeajoja varten.
Palvelus.
Alus saapui 19. heinäkuuta 1904 Rochefortista koeajoihin Cherbourgiin. Koeajot "Aigrettea" vastaan saatiin 2. toukokuuta 1905 päätökseen. Aluksen akseli katkesi 26. toukokuuta 1905, minkä jälkeen aluksella havaittiin muita vikoja. Sitä ei todennäköisesti koskaan otettu operatiiviseen palvelukseen, vaan se poistettiin 9. maaliskuuta 1910 laivastoluettelosta ja myytiin 8. heinäkuuta 1911 Cherbourgissa.
Joni Remesaho

Joni Remesaho (s. 15. heinäkuuta 1993) on suomalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan hän on hyökkääjä.
Joni Remesaho pelasi 2010-luvun alussa Kakkosta ensin pietarsaarelaisessa JBK:ssa ja sitten naapurikaupungin Kokkolan GBK:ssa ennen kuin nousi Veikkausliigaa pelanneen Pietarsaaren Jaron edustusjoukkueeseen, jossa hän ei kuitenkaan päässyt kentälle. Tällöin hän pelasi Jaron farmina olleessa JBK:ssa.
Vammat hidastivat laitapelaajan kehitystä, ja läpimurto Jaron edustukseen tapahtui vasta kaudella 2016. Keväällä 2017 Remesaho nautti vastuusta ja pelasi avauskokoonpanossa yhdeksässä ensimmäisessä sarjaottelussa. Loukkaantuminen kesäkuisessa paikallisottelussa KPV:n vieraana kuitenkin päätti hänen kautensa ennen aikojaan. Seuraavalla kaudella Remesaho haki vauhtia kaupungin kakkosseurasta JBK:sta ja Jaron riveihin hän siirtyi kaudeksi 2019, josta alkaen hön on ollutkin Jaron kenttäkokoonpanossa. Kaikkiaan hän on pelannut kahdeksan kautta ja 149 Ykkösen ottelua Jaron riveissä. Hän oli mukana nostamassa seuraansa Veikkausliigaan syksyllä 2024. Hän avasi Veikkausliigauransa 5. huhtikuuta 2025 Maarianhaminassa ottelussa IFK Mariehamnia vastaan tullessaan vaihdosta kentälle toisella puoliajalla.
Lydia Taft

Lydia Taft (2. helmikuuta 1712 – 9. marraskuuta 1778) oli ensimmäinen Brittiläisessä Amerikassa, ja nykyisen Yhdysvaltojen alueella, äänestänyt nainen. Hän on myös kaukaista sukua Yhdysvaltain presidentti William Taftille.
Varhainen elämä.
Lydia syntyi Mendonissa Seth ja Bethia Chapinin tyttäreksi. Isä Seth oli paikallisen miliisin kapteeni ja omisti runsaasti maata. Perheeseen kuului 9 muuta sisarusta. Perhe muutti kotikaupungin sisällä vuonna 1715. Äidiltään ja isoäidiltään Lydia oppi hyvän vaimon tarvitsevat taidot. 
Lydia meni naimisiin Josiah Taftin kanssa vuonna 1731 ja perhe asettui Uxbridgen kaupunkiin. Pari sai yhteensä kahdeksan lasta, joista suurin osa ei kuitenkaan selviytynyt aikuisikään saakka. Taftin vanhin poika ja mies kuolivat vuonna 1756 hänen ollessaan 44-vuotias. Tämän seurauksena Taftista tuli Uxbridgen suurin maanomistaja.
Ensimmäinen naisäänestäjä.
Vuonna 1727 osa Mendonista liitettiin Uxbridgeen. Alue oli tuohon aikaan maaseutua.
Lokakuussa 1756 Uxbridgessa pidettiin kaupungin asukkaille tarkoitettu kokous, jossa oli tarkoitus päättää siitä, miten kaupunki osallistuisi suuren siirtomaasodan tukemiseen. Koska Taftin vanhin elossa oleva poika oli vasta 10-vuotias Taftin valtava maatila oli vaarassa jäädä ilman edustusta kaupungin kokouksessa. Kokouksessa kuitenkin pyydettiin Lydiaa itseään äänestämään, mihin hän suostui. Näin ollen hänestä tuli ensimmäinen nainen Brittiläisessä Amerikassa, joka oli äänestänyt missään vaaleissa.
Myöhemmät vaiheet.
Uxbridgen kaupungin pöytäkirjojen mukaan Taft äänesti elämänsä aikana vielä kahdessa muussa kaupungin kokouksessa vuosina 1758 ja 1765. Nämä kokoukset koskivat verotusta ja koulupiirin muutosta.
Taft kuoli 9. marraskuuta 1778 ollessaan 66-vuotias. Yhdysvallat oli tuolloin jo julistautunut itsenäiseksi, mutta vapaussota oli vielä käynnissä.
Essi Ilmanen

Essi Ilmanen (s. 3. elokuuta 1998) on suomalainen pesäpalloilija. Ilmanen edustaa Superpesiksessä pelaavaa kasvattajaseuraansa Pöytyän Urheilijoita. Hän pelaa lyöjäokerina. 
Ilmanen on pelannut 41 Superpesiksen runkosarjan ottelua. Näissä otteluissa hän on lyönyt neljä kunnaria ja 33 tavallista juoksua, tuonut 14 juoksua ja kerännyt 106 kärkilyöntipistettä. Ilmanen on pelannut 18 Superpesiksen alempien pudotuspelien ottelua. Näissä otteluissa hän on lyönyt kaksi kunnaria ja 27 tavallista juoksua, tuonut seitsemän juoksua ja kerännyt 58 kärkilyöntipistettä. Uran tilastot päivitetty kauden 2024 jälkeen.
NHL 96

NHL 96 on vuonna 1995 julkaistu Electronic Artsin kehittämä videopeli osana NHL pelisarjaa, joka perustuu oikeaan National Hockey League jääkiekkoliigaan. "NHL 96" on pelisarjan viides osa.
Pelissä pelaaja hallitsee oikeita NHL-kauden 1994–1995 joukkueita ja pelaajia. "Next Generation" -lehden kriitikko on maininnut pelin parhaaksi urheilupeliksi.
"NHL 96" esitteli ensimmäisenä EA Sportsin peleistä virtuaalisen stadionin teknologian, joka loi 3D-tunnelman ja mahdollisti useita kamerakulmia. Pelissä oli mukana oikeat NHL-joukkueet ja -pelaajat, täysi liigajärjestelmä ja pudotuspelit, ja pelaajat voivat säätää pelin asetuksia esim. väkivallan, rangaistuksien ja paitsioiden suhteen. Pelissä voi tehdä nopeita syöttöjä ja erikoisliikkeitä, ja se sisälsi jääkiekkoilijaprofiileja sekä tähtipelaajien haastatteluja CD-levyllä. Pelin grafiikat ja musiikki saivat kiitosta, ja tekoäly, erityisesti maalivahtipelissä, oli kehittynyttä. Miinuksena pidettiin liian monia tappeluita, jotka johtivat usein pitkiin rangaistuksiin ja saattoivat hidastaa pelin kulkua. Muuten peli sai kiitosta realistisuudestaan ja pelattavuudestaan.
"NHL 96" julkaistiin kolmelle eri alustalle: Sega Genesis, Super Nintendo Entertainment System (SNES) ja PC CD-ROM, ja se julkaistiin juuri ennen NHL-kauden avajaisia 6. lokakuuta 1995.
"NHL 96" tarjosi autenttisen jääkiekkoelämyksen uusimmilla animaatioilla, nopeammalla pelivauhdilla ja kehittyneemmällä tekoälyllä, erityisesti maalivahdeissa ja puolustuksessa. Pelissä oli myös lisätty äänitehosteita, kuten yleisön kannustuksia ja luistimien raapimista jäätä vasten. Lisäksi Zamboni-kone näkyi puhdistamassa jäätä puoliajalla, mikä toi lisää realismia. PC-version erikoisuutena oli 11 erilaista kamerakulmaa, joiden avulla pelaajat pystyivät katsomaan peliä eri puolilta. Pelaaja voi valita näyttelyottelun, kauden tai pudotuspelit kolmella eri pelitasolla ja seurata tilastoja, kuten voittoja, tappioita ja tehtyjä maaleja.
Eredivisie (miesten lentopallo)

Eredivisie on miesten lentopallon korkein sarjataso Alankomaissa. Sarja on perustettu vuonna 1948 ja sitä hallinnoi Alankomaiden lentopalloliitto.
Joukkueet 2024–2025.
Joukkueet kaudella 2024–2025:
Eredivisie (naisten lentopallo)

Eredivisie on naisten lentopallon korkein sarjataso Alankomaissa. Sarja on perustettu vuonna 1947 ja sitä hallinnoi Alankomaiden lentopalloliitto.
Joukkueet 2024–2025.
Joukkueet kaudella 2024–2025:
Belgian miesten lentopalloliiga

Belgian miesten lentopalloliiga on miesten lentopallon korkein sarjataso Belgiassa. Sarja on perustettu vuonna 1944 ja sitä hallinnoi Belgian kuninkaallinen lentopalloliitto.
Joukkueet 2024–2025.
Joukkueet kaudella 2024–2025:
Belgian naisten lentopalloliiga

Belgian naisten lentopalloliiga on naisten lentopallon korkein sarjataso Belgiassa. Sarja on perustettu vuonna 1950 ja sitä hallinnoi Belgian kuninkaallinen lentopalloliitto.
Joukkueet 2024–2025.
Joukkueet kaudella 2024–2025:
Superliga (miesten lentopallo)

Superliga on miesten lentopallon korkein sarjataso Espanjassa. Sarja on perustettu vuonna 1965 ja sitä hallinnoi Espanjan kuninkaallinen lentopalloliitto.
Joukkueet 2024–2025.
Joukkueet kaudella 2024–2025:
Liga Iberdrola (naisten lentopallo)

Liga Iberdrola on naisten lentopallon korkein sarjataso Espanjassa. Sarja on perustettu vuonna 1969 ja sitä hallinnoi Espanjan kuninkaallinen lentopalloliitto.
Joukkueet 2024–2025.
Joukkueet kaudella 2024–2025:
Serie A1 (naisten lentopallo)

Serie A1 on naisten lentopallon korkein sarjataso Italiassa. Sarja on perustettu vuonna 1946 ja sitä hallinnoi Italian lentopalloliitto.
Joukkueet 2024–2025.
Joukkueet kaudella 2024–2025:
Suuri orda

Suuri orda oli yksi Kultaista ordaa seuranneista tataarien kaanikunnista. Se syntyi vuonna 1433 Mustanmeren pohjoispuolelle Donin ja Dneprin väliselle alueelle. Ensimmäinen kaani oli Liettuan suuriruhtinaan Švitrigailan avulla valtaan noussut Toktamyšin pojanpoika Sayid Ahmad.
Suurella ordalla oli 1400-luvun puolivälissä suuri armeija ja tärkeä merkitys Itä-Euroopan politiikassa. Krimin kaanille Hacı Giraylle talvella 1455–1456 kärsityn tappion jälkeen valtakunnan keskus siirtyi Volgan alajuoksulle. Kaani Mahmud pakeni kapinaan noussutta veljeään Ahmedia ja perusti vuonna 1465 Astrahanin kaanikunnan. Ahmed solmi liiton Puolan kanssa vuonna 1472 ja hyvät suhteet Osmanien valtakuntaan vuonna 1476. Hänen seuraajiensa aikana valtakunnan merkitys väheni. Krimin kaani Meñli Giray löi Suuren ordan vuosina 1486–1491, ja se lakkasi olemasta vuonna 1502.
Suuren ordan väestön pääelinkeinot olivat paimentolaisuuteen perustunut karjanhoito sekä osittain maanviljely. Sen hallinnollisena keskuksena toimi Sarain kaupunki.
Helsingin Haka

Helsingin Haka on vuonna 1990 perustettu helsinkiläinen painiseura. Seura järjestää painiharjoituksia eri ikäryhmille ja taitotasoille.
Historia.
Helsingin Haka perustettiin vuonna 1990 Helsingin Hakaniemessä. Seuran nimi juontuu perustamispaikasta, painiliike Haka-Nelsonista sekä rakennusyhtiö Hakan tuesta perustamisvaiheessa. Perustajajäseniä olivat Kaimo Koponen, Per-Erik Förars, Keijo Vatanen, Niilo Turkkila ja Sauli Heinonen. Alkuvaiheen harjoitukset järjestettiin Helsingin työväentalolla ja myöhemmin Olympiastadionilla. Nykyisin seura toimii Maunulan liikuntahallin painisalissa.
Toiminta.
Seuran toimintaan kuuluu painin harrastus- ja kilpailutoimintaa lapsille, nuorille ja aikuisille. Toiminta-alueeseen kuuluu muun muassa:
Kilpailumenestys.
Helsingin Haka on menestynyt hyvin sekä kansallisissa että kansainvälisissä kilpailuissa. Seuran painijat saavuttavat vuosittain noin 10 SM-mitalia eri ikäluokissa.
Merkittävimpiä saavutuksia:
Kreikan lentopallon A1-liiga

Kreikan lentopallon A1-liiga on miesten lentopallon korkein sarjataso Kreikassa. Sarja on perustettu vuonna 1928 ja sitä hallinnoi Helleeninen lentopalloliitto.
Joukkueet 2024–2025.
Joukkueet kaudella 2024–2025:
Kreikan naisten lentopallon A1-liiga

Kreikan lentopallon A1-liiga on naisten lentopallon korkein sarjataso Kreikassa. Sarja on perustettu vuonna 1970–1971, ja sitä hallinnoi Helleeninen lentopalloliitto.
Joukkueet 2024–2025.
Joukkueet kaudella 2024–2025:
Baltian lentopalloliiga

Baltian lentopalloliiga eli Cronimet Liiga on miesten lentopallon ylikansallinen sarjataso, jota pelataan Virossa ja Latviassa. Sarjaan osallistuu yhteensä 7 joukkuetta.
Joukkueet 2024–2025.
Joukkueet kaudella 2024–2025:
Latvian naisten lentopalloliiga

Latvian lentopalloliiga on naisten lentopallon korkein sarjataso Latviassa. Sarja on perustettu vuonna 1991 ja sitä hallinnoi Latvian lentopalloliitto.
Joukkueet 2024–2025.
Joukkueet kaudella 2024–2025:
Amerikan arkaainen kausi

Arkaainen kausi oli ajanjakso Amerikan esihistoriassa. Sitä edelsi paleointiaanien kausi ja sen katsotaan päättyneen maanviljelyn omaksumiseen. Arkaaiset kulttuurit määritellään niiden yhteisten piirteiden perusteella, ja eri puolilla Amerikkaa arkaainen kausi alkoi ja loppui eri aikoina. Mesoamerikassa arkaainen kausi ajoittuu noin vuosiin 8000–2000 eaa. Pohjois-Amerikan syrjäseuduilla jotkin arkaaiset kulttuurit säilyivät 1800-luvulle jaa. saakka. Amerikan arkaaiset kulttuurit muistuttivat hieman Vanhan maailman mesoliittisia kulttuureja.
Paleointiaanit olivat metsästäjiä ja keräilijöitä, jotka söivät riistaa ja verrattain harvalukuisia villikasveja. Heidän elämäntapansa oli hyvin liikkuva. Arkaaisen kauden tunnuspiirteenä on siirtymä pysyvämpään elämäntapaan. Ihmiset elivät entistä suuremmissa ryhmissä ja asuivat aloillaan osan vuodesta. Ruokavalio oli monipuolisempi ja vaihteli vuodenkierron mukaan. Arkeologisten löydösten perusteella arkaaisen kulttuurin ihmiset söivät nisäkkäitä (mm. kaneja, antilooppeja, peuroja, hirviä ja biisoneja), maa- ja vesilintuja, kalaa ja simpukoita sekä juuria, siemeniä, hedelmiä ja pähkinöitä. Kauden loppuvaiheessa ruokavaliota täydennettiin viljellyillä kasveilla.
Arkaaisella kaudella tuli käyttöön myös uusia työkaluja. Atlatl ja uudenlaiset keihäänkärjet mahdollistivat entistä tehokkaamman metsästyksen. Lintujen ja pienriistan pyytämisessä alettiin käyttää verkkoa ja kalastuksessa koukkua. Korien ja verkkojen avulla voitiin kerätä ja säilyttää kasveja. Jauhinkivet mahdollistivat kovien siementen syömisen. Työkalujen kehitys ja uusien ravinnonlähteiden käyttöönotto tukivat toisiaan. Kun ruuan saatavuus parani, myös ihmisryhmät kasvoivat suuremmiksi, mikä vähitellen johti pysyvän asutuksen ja monimutkaisten yhteiskuntien syntyyyn.
Arkaainen kausi jaetaan kolmeen vaiheeseen. Mesoamerikassa ne ovat metsästyksen ja keräilyn vaihe (8650–5700 eaa.), orastavan maatalouden vaihe (5700–3800 eaa.) ja puolipysyvän asutuksen vaihe (3800 to 2600 eaa.). Pohjois-Amerikassa arkaainen kausi jakautuu useisiin alueellisiin kulttuureihin, joilla on omat kehitysvaiheensa. Lounaisalueen arkaainen kausi ajoittuu noin vuosiin 6000–100 eaa. Itäisen metsämaan alueella se päättyi noin 1000 eaa. Sisämaassa ja länsirannikolla arkaainen kausi jatkui historialliselle ajalle saakka. Andien kronologiassa arkaaista kautta vastaavat esikeraaminen kausi III–VI (8000–1800 eaa.) ja keraamisen kauden alkuvaihe (1800–900 eaa.).
Maanviljelys kehittyi arkaaisen kauden lopulla. Pohjois-Amerikassa Mississippin itäpuolella viljeltiin revonhäntää sukulaisineen, Mesoamerikassa villimaissia ja Andeilla villiperunaa. Arkaaisen kauden katsotaan päättyneen, kun viljelytalous syrjäytti metsästyksen ja keräilyn pääasiallisena elinkeinona. Arkaaisen kauden päättymisen ajankohta vaihtelee alueittain huomattavasti.